Draumur barna í Laugargerðisskóla uppfylltur með höfðinglegri gjöf Fyrir níu árum var heimatilbúnum kastala komið fyrir á lóð Laugargerðisskóla og unnu foreldrar barna í skólanum það verk . Þar sem kastalinn var orðinn gamall , farinn að láta á sjá og uppfyllti þar að auki ekki staðla um öryggi , var hann rifinn þegar lóðin var endurgerð og settur upp sparkvöllur . Síðan hefur leikkastali verið draumur nemenda við skólann . Nú er sá draumur orðinn að veruleika , þökk sé góðu fólki sem ber hlýjan hug til Laugargerðisskóla . Sá sem átti frumkvæði að því að láta drauminn rætast er formaður skólanefndar , Eggert Kjartansson á Hofsstöðum . Fyrirtækin Múlavirkjun , HS Orka og Fiskþurrkunin Miðhrauni gáfu skólanum kastalann og undirlag undir hann . Þá komu feður skólabarna og kennarar og lögðu til tæki og vinnu til að setja mannvirkið niður . Var það verk unnið á fjórum dögum . Gestur Úlfarsson kom með tæki og tól og stjórnaði vinnunni . Atli Svansson kom einnig með dráttarvél og lagði til vinnu . Sigurður Jónsson , faðir og kennari , vann við verkið allan tímann . Einnig komu þeir Jón Oddsson í Kolviðarnesi og Sigurbjörn Magnússon á Minni-Borg og unnu við uppsetninguna og Guttormur í Miklaholtsseli hjálpaði til við steypuvinnu . Mottur og undirlag settu Atli Svansson í Dalsmynni , Eggert Kjartansson á Hofsstöðum , Halldór Sigurkarlsson í Hrossholti , Kristján Magnússon á Snorrastöðum , Friðbjörn Örn Steingrímsson í Laugargerði og Sigurður Jónsson í Laugargerði . Nemendur og starfsfólk Laugargerðisskóla vilja þakka öllum þessum aðilum fyrir þessa einstöku gjöf og vinnuna sem því fylgdi að koma kastalanum upp .